ΓΡΑΠΤΗ ΕΡΩΤΗΣΗ E-3090/01

υποβολή: Srgio Marques (PPE-DE) προς την Επιτροπή

(13 Νοεμβρίου 2001)

Θέμα: Προγράμματα URBAN II

Μετά από αίτηση του Ευρωπαϊκού Κοινοβουλίου η Επιτροπή δέχθηκε να αυξήσει από 50 σε 70 τον αριθμό των πόλεων που επωφελούνται από την πρωτοβουλία URBAN II. Με την αύξηση αυτή, η Πορτογαλία ανήλθε στο μέγιστο δυνατό αριθμό τριών επιλέξιμων αστικών περιοχών στο πλαίσιο του εν λόγω προγράμματος (ενώ αρχικά προβλέπονταν δύο).

Η πρωτοβουλία URBAN II διαθέτει προϋπολογισμό ύψους 700 εκατ. ευρώ και χρηματοδοτείται αποκλειστικά από το ΕΤΠΑ, στο οποίο η Πορτογαλία κατέβαλε 18 εκατ. ευρώ.

Σε σχέση με τα τρία προγράμματα πουπέβαλε η Πορτογαλία (Porto — Gondomar· Λισαβόνα — Alcantara και Amadora — Damaia και Buraca), μπορεί η Επιτροπή να αναφέρει:

1. Πότε προβλέπεται η έγκριση και η εκτέλεση των τριών αυτών προγραμμάτων·

2. Η έγκρισή τους θα έχει ως αποτέλεσμα την χρησιμοποίηση του συνολικού ποσού του προϋπολογισμού που προορίζεται για την Πορτογαλία·

3. Σε ποια συμπεράσματα οδηγείται η Επιτροπή από την εκτίμησή της σχετικά με τον τρόπο με τον οποίο ελήφθησανπόψη η πολεοδομική και η χωροταξική διάσταση στον προγραμματισμό του στόχου αριθ. 1 για ναπολογισθεί η συνολική συμβολή της περιφερειακής πολιτικήςπέρ των ευρωπαϊκών πόλεων·

Απάντηση του κ. Barnier εξ ονόματος της Επιτροπής

(11 Ιανουαρίου 2002)

Στο πλαίσιο της κοινοτικής πρωτοβουλίας (ΚΠ) Urban II, 70 αστικές ζώνες αποτελούν το αντικείμενο ολοκληρωμένου αναπτυξιακού προγράμματος όπου λαμβάνονταιπόψη οι δράσεις για την οικονομική ανάπτυξη, τον αγώνα κατά του κοινωνικού αποκλεισμού και τη βελτίωση του περιβάλλοντος. Για την Πορτογαλία, πρόκειται για τρεις αστικές ζώνες της Λισσαβόνας — Vale de Alcntara, Amadora — Damaia Buraca και Porto — Gondomar. Τα προγράμματα αυτά έχουν ως στόχο την καινοτομία, την προώθηση της αρχής της εταιρικής σχέσης και την ανάπτυξη ολοκληρωμένης προσέγγισης.

Τα τρία αντίστοιχα προγράμματαποβλήθηκαν επίσης στην Επιτροπή στις 11 Μαΐου 2001 και ανακηρύχθηκαν ως επιλέξιμα στις 28 Μαΐου 2001. Οι διαπραγματεύσεις με τις εθνικές αρχές κύλησαν ομαλά και η έγκρισή τους πραγματοποιήθηκε τον Δεκέμβριο του 2001.

Δεδομένου ότι οι δαπάνες που αφορούν τα προγράμματα είναι επιλέξιμες από την ημερομηνίαποβολής τους, ορισμένες επεμβάσεις βρίσκονται σε εξέλιξη και η εκτέλεση των προγραμμάτων αυτών έχει ήδη αρχίσει. Το ποσό που έχει αναληφθεί για τα τρία προγράμματα ανέρχεται σε 19,2 εκατ. ευρώ και καλύπτει το σύνολο του προϋπολογισθέντος ποσού του καταβαλλόμενου από την Επιτροπή για την εν λόγω ΚΠ στην Πορτογαλία.

Η ανακοίνωση της Επιτροπής στο Συμβούλιο, το Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών όσον αφορά τα αποτελέσματα του προγραμματισμού διαρθρωτικών ταμείων για την περίοδο 2000-2006 (στόχος 1)(1) στο κεφάλαιο I-6 καταλήγει ότι οι αστικές προτεραιότητες που έχουνιοθετηθεί στα προγράμματα έχουν δεόντως ληφθείπόψη στα συμπληρώματα προγραμματισμού και ότι οι προβλεπόμενες επεμβάσεις χαρακτηρίζονται από έντονη σύγκληση με το πλαίσιο δράσης για τη διατηρητική αστική ανάπτυξη, η οποία αποδεικνύεται στενότερα συνδεδεμένη προς τα προγράμματα διαρθρωτικών ταμείων μάλλον παρά προς το διάγραμμα ανάπτυξης του κοινοτικού χώρου.

Ορισμένα προγράμματα παρουσιάζουν εξαιρετικά έντονη αστική διάσταση. Ορισμένα θέματα που έχουν προωθηθεί από το προαναφερόμενο πλαίσιο δράσης, είτε πρόκειται για τον αγώνα κατά του αποκλεισμού, την άσκηση εξουσιών τις οποίες διαθέτουν οι τοπικές αρχές ή την ανάπλαση του περιβάλλοντος, χαρακτηρίζονται από τον εγκάρσιο χαρακτήρα τους και είναι παρούσες στις περισσότερες από τις στρατηγικές που έχουν σχέση με τον στόχο 1. Ας σημειωθεί ότι ορισμένα προγράμματα έχουν συλληφθεί έτσι ώστε να προωθηθεί η συμπληρωματικότητα μεταξύ της ΚΠ Urban και της αντίστοιχης στρατηγικής στο στόχο 1.

(1) COM(2001)378 τελικό.